Legalábbis a híres német természettudós, Johann Matthäus Bechstein így vélte hallani a keresztcsőrűek énekét, akik idén nyáron is megérkeztek a Börzsönybe. A Duna-Ipoly Nemzeti Park híre szerint a Loxia curvirostra hazánkban csak szórványosan fészkelő pintyféle, akik július első napjaiban érkeznek hozzánk a Kárpátok felől, sokszor nagyobb csapatokban lepve el a fenyveseket.

Ezek a színpompás madarak speciális, egymást keresztező végű csőrrel rendelkeznek, amivel könnyűszerrel felnyitják a fenyők tobozát és kikapkodják belőle a magokat. A hímek piros tollazatúak, a tojók zöldes színezetűek, a friss tollazatú fiatal madarak pedig csíkos tollruhát viselnek.

Ha esetleg mégsem hallanánk a Börzsönyben járva azt, hogy

hi-czeri-czeri-döng-döng-döng-hiszt-hiszt hedi-gip-gip-gip-gip-dhioja dhioja gaga-gaga,

akkor esetleg érdemes azt a hangsort keresni, hogy

gip-hip-hip zok-zok,

ugyanis az ismert magyar ornitológus, Chernelházi Chernel István szerint mindössze csak ennyit dalolnak. Jó fülelést!